CELEX: 32022D1018
Language: mt
Date: 2022-06-27 00:00:00
Title: Deċiżjoni tal-Kunsill (PESK) 2022/1018 tas-27 ta’ Ġunju 2022 li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)

28.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 170/76
               
            
         DEĊIŻJONI TAL-KUNSILL (PESK) 2022/1018
         tas-27 ta’ Ġunju 2022
         li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 42(4) u l-Artikolu 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fit-3 ta’ Lulju 2013, il-Kunsill adotta d-Deċiżjoni 2013/354/PESK (1), li kompliet l-EUPOL COPPS mill-1 ta’ Lulju 2013.
                  
               
                     (2)
                  
                  
                     Fid-29 ta’ Ġunju 2020, il-Kunsill adotta d-Deċiżjoni (PESK) 2020/902 (2) li emendat id-Deċiżjoni 2013/354/PESK u li estendietha mill-1 ta’ Lulju 2020 sat-30 ta’ Ġunju 2021.
                  
               
                     (3)
                  
                  
                     Fl-4 ta’ Marzu 2021, fil-kuntest tar-Reviżjoni Strateġika tal-EUPOL COPPS, il-Kumitat Politiku u ta’ Sigurtà (KPS) qabel li l-Missjoni jenħtieġ li tiġi estiża għal perjodu ulterjuri ta’ 24 xahar, sat-30 ta’ Ġunju 2023.
                  
               
                     (4)
                  
                  
                     Fl-1 ta’ Ġunju 2021, il-KPS innota wkoll li, b’kont meħud tal-informazzjoni pprovduta minn Iżrael u l-Awtorità Palestinjana, jenħtieġ li, f’dan l-istadju, l-EUPOL COPPS tiġi estiża b’sena, sat-30 ta’ Ġunju 2022.
                  
               
                     (5)
                  
                  
                     Fit-28 ta’ Ġunju 2021, il-Kunsill adotta d-Deċiżjoni (PESK) 2021/1066 (3) li emendat id-Deċiżjoni 2013/354/PESK u li estendietha mill-1 ta’ Lulju 2021 sat-30 ta’ Ġunju 2022.
                  
               
                     (6)
                  
                  
                     Abbażi ta’ informazzjoni addizzjonali pprovduta minn Iżrael u mill-Awtorità Palestinjana, jenħtieġ li l-EUPOL COPPS issa tiġi estiża bit-tieni sena, sat-30 ta’ Ġunju 2023, kif maqbul fil-kuntest tar-Reviżjoni Strateġika tagħha.
                  
               
                     (7)
                  
                  
                     Għalhekk jenħtieġ li d-Deċiżjoni 2013/354/PESK tiġi emendata skont dan.
                  
               
                     (8)
                  
                  
                     L-EUPOL COPPS ser titwettaq fil-kuntest ta’ sitwazzjoni li tista’ tiddeterjora u li tista’ timpedixxi l-kisba tal-objettivi tal-azzjoni esterna tal-Unjoni kif stipulat fl-Artikolu 21 tat-Trattat,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni 2013/354/PESK hija emendata kif ġej:
            
                        (1)
                     
                     
                        fl-Artikolu 12(1), jinżdied is-subparagrafu li ġej:
                        “3L-ammont ta’ referenza finanzjarja maħsub biex ikopri n-nefqa marbuta ma’ EUPOL COPPS għall-perijodu mill-1 ta’ Lulju 2022 sat-30 ta’ Ġunju 2023 għandu jkun EUR 11 660 000.";
                     
                  
                        (2)
                     
                     
                        fl-Artikolu 15, it-tielet paragrafu huwa sostitwit b’dan li ġej:
                        “Hija għandha tiskadi fit-30 ta’ Ġunju 2023.",
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
            Għandha tapplika mill-1 ta’ Lulju 2022.
         
         
            Magħmul fil-Lussemburgu, is-27 ta’ Ġunju 2022.
            
               
                  Għall-Kunsill
               
               
                  Il-President
               
               A. PANNIER-RUNACHER
            
         
         
            (1)  Id-Deċiżjoni tal-Kunsill 2013/354/PESK tat-3 ta’ Lulju 2013 dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (ĠU L 185, 4.7.2013, p. 12).
         
            (2)  ĠU L 207, 30.6.2020, p. 30.
         
            (3)  ĠU L 229, 29.6.2021, p. 13.